উত্তুরে হাওয়ার দাপট, রাজ্যে জাঁকিয়ে শীত, আরও নামবে পারদ?

ওয়েবডেস্ক- রাজ্যে ভরপুর শীতের (Winter) আমেজ। দক্ষিণবঙ্গে (South Bengal Weather) ভালোই শীত অনুভূত হচ্ছে। সকালের দিকে কলকাতা সহ শহরতলী ও জেলাগুলিতে কুয়াশার দাপট (dense fog Alert) থাকছে। তবে বেলার বাড়ার সঙ্গে সঙ্গে কুয়াশার প্রভাব কমবে।

উত্তরবঙ্গে (North Bengal) ঠান্ডার দাপট বাড়ছে। ৫ ডিগ্রিতে নেমে গিয়েছে তাপমাত্রা। আবহাওয়া দফতর সূত্রে খবর, আগামী ৭ দিন রাজ্যে তাপমাত্রার খুব একটা হেরফের হবে না। দক্ষিণবঙ্গের জেলাগুলিতেও রাত ও দিনের তাপমাত্রা স্বাভাবিকের কাছাকাছি বা তাপমাত্রা কিছুটা নামবে। খুব বেশি হেরফের হবে না। সর্বনিম্ন তাপমাত্রা ১-২ ডিগ্রি সেলসিয়াস কমতে পারে কিছু কিছু জেলায়। পশ্চিমের জেলাগুলিতে সর্বনিম্ন তাপমাত্রা থাকবে ১১ থেকে ১৩ ডিগ্রি সেলসিয়াস এর মধ্যে। উপকূল সংলগ্ন এলাকাগুলিতে সকালের দিকে কুয়াশার দাপট ভালোই থাকবে। কিছুটা হলেও দৃশ্যমানতা কমতে পারে। কলকাতায় ফের ১৫ ডিগ্রির নীচে নামল তাপমাত্রা। ডিসেম্বরের শুক্রবার এই নিয়ে দুবার ১৪ ডিগ্রির ঘরে পারদ। আজকের তাপমাত্রা ১৪.৮ ডিগ্রি সেলসিয়াস।

কলকাতা সহ হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়ায় সকালের দিকে কুয়াশার প্রভাব থাকবে। তবে ঘন কুয়াশার সতর্কতা নেই।

আরও পড়ুন- ‘কোভিড যদি আবার ফেরত না আসে…’ চিংড়িহাটা মেট্রো মামলায় মন্তব্য আদালতের

হাওয়া অফিস সূত্রে খবর, পশ্চিমী ঝঞ্ঝা রয়েছে। জম্মু কাশ্মীর এলাকায় ঘূর্ণাবর্ত রয়েছে। নতুন করে পশ্চিমী ঝঞ্ঝা আসবে উত্তর-পশ্চিম ভারতে আসবে দু’দিন পর। এই ঘূর্ণাবর্তের প্রভাব পড়বে কিনা তা নিয়ে স্পষ্ট করে এখনও কোনও পূর্বাভাস দেয়নি আবহাওয়া দফতর। আপাতত উত্তরবঙ্গের আবহাওয়া শুষ্ক থাকবে। দার্জিলিং-সহ পার্বত্য জেলাগুলিতে আগামী সাত দিন ৪–৬ ডিগ্রির মধ্যে থাকবে সর্বনিম্ন তাপমাত্রা। সেই সঙ্গে শীতল হাওয়া চলতে থাকবে। সমতলের জেলাগুলিতে সর্বনিন্ম তাপমাত্রা ১৩–১৫ ডিগ্রির মধ্যেই ঘোরাঘুরি করবে। জলপাইগুড়ি, আলিপুরদুয়ার, দার্জিলিং, কালিম্পং-এ ঘন কুয়াশার সতর্কতা রয়েছে। তবে আকাশা পরিষ্কার থাকবে, বৃষ্টির পূর্বাভাস নেই।

দেখুন আরও খবর-